
	יישוב תחת איום מיידי
	1.
	מי שהיה במשך כל שנת המס 2022 או שנת המס 2023 תושב ביישוב תחת איום מיידי זכאי באותה שנה לזיכוי ממס בשיעור של 10% מהכנסתו החייבת מיגיעה אישית עד לתקרת הכנסה של 162,000 שקלים חדשים, ובלבד שאם הוא זכאי לזיכוי כאמור וכן לזיכוי אחר לפי הוראות סעיף 11 לפקודת מס הכנסה[footnoteRef:2], הברירה בידו לבחור באחד מהם; לעניין זה – [2:  דיני מדינת ישראל, נוסח חדש 6, עמ' 120.] 


	
	
	"יישוב תחת איום מיידי" – יישוב שבו זמן הכניסה למרחב מוגן בהתאם להוראות פיקוד העורף אינו עולה על 30 שניות.

	
	
	"תושב" – יחיד שמרכז חייו באותו יישוב." 


דברי הסבר
למעלה מעשור נורים טילים מרצועת עזה לעבר ערי ישראל. העיר אשקלון וסביבתה נמצאות תחת איום מתמיד וירי בלתי פוסק. תכליתה של הצעת חוק זו היא לתת מענה לאותם יישובים הנמצאים תחת איום מיידי.
לפיכך, מוצע לקבוע כי מי שהיה במשך כל שנת המס 2022 או שנת המס 2023, תושב ביישוב שבו זמן הכניסה למרחב מוגן בהתאם להוראות פיקוד העורף אינו עולה על 30 שניות, יהיה זכאי באותה שנה לזיכוי ממס בשיעור של 10% מהכנסתו החייבת מיגיעה אישית עד לתקרה של 162 אלף שקלים חדשים. 
אם אותו תושב זכאי להטבה גם לפי סעיף 11 לפקודת מס הכנסה, שקובע הטבות מס ליישובים, הוא יוכל לבחור בין זיכוי כמוצע בהצעה זו לבין זיכוי לפי סעיף 11 לפקודה כאמור.
[bookmark: _GoBack]הצעות חוק דומות בעיקרן הונחו על שולחן הכנסת העשרים ושלוש על ידי חבר הכנסת אלכס קושניר וקבוצת חברי הכנסת (פ60/23), על ידי חברת הכנסת מאי גולן (פ/2226/23), על ידי חבר הכנסת אלכס קושניר וקבוצת חברי הכנסת (פ/2359/23), על שולחן הכנסת העשרים וארבע על ידי חבר הכנסת אלכס קושניר וקבוצת חברי הכנסת (פ/239/24), על ידי חבר הכנסת שלמה קרעי (פ/1877/24; פ/2337/24), על ידי חבר הכנסת אלי כהן (פ/1878/24; פ/3975/24), על ידי חבר הכנסת ישראל כץ וקבוצת חברי הכנסת (פ/2015/24), ועל ידי חברת הכנסת יעל רון בן משה וקבוצת חברי הכנסת (פ/3061/24), ועל שולחן הכנסת העשרים וחמש על ידי חבר הכנסת אלי דלל (פ/1511/25).
הצעת חוק זהה הונחה על שולחן הכנסת העשרים וחמש על ידי חבר הכנסת דני דנון וקבוצת חברי הכנסת ) פ/2570/25).
הצעת החוק זהה לפ/2570/25 ולפיכך לא נבדקה מחדש על ידי הלשכה המשפטית של הכנסת.

